CELEX: 62019TN0513
Language: fi
Date: 2019-07-17 00:00:00
Title: asia T-513/19: Kanne 17.7.2019 — Lux v. komissio

16.9.2019   
            
            
               FI
            
            
               Euroopan unionin virallinen lehti
            
            
               C 312/42
            
         
      Kanne 17.7.2019 — Lux v. komissio
      (asia T-513/19)
      (2019/C 312/34)
      Oikeudenkäyntikieli: ranska
      
         Asianosaiset
      
      
         Kantaja: Catherine Lux (Strasbourg, Ranska) (edustaja: asianajaja N. de Montigny)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 21.9.2018 tehdyn hallinto- ja maksutoimiston (PMO) PMO.4-yksikön päätöksen katsoa kantajan sopimuksen siirtäminen Euroopan elintarviketurvallisuusviranomaisesta (EFSA) Euroopan lentoturvallisuusvirastoon (EASA) uudeksi työsopimuksesta ja olla soveltamalla häneen henkilöstösääntöjen liitteessä XIII olevissa 21 ja 22 artiklassa vahvistettuja siirtymätoimenpiteitä
               
            
                  —
               
               
                  velvoittamaan vastaajan korvaamaan oikeudenkäyntikulut
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen..
      
                  1.
               
               
                  Ensimmäinen kanneperuste, joka perustuu Euroopan unionin virkamiehiin sovellettavien henkilöstösääntöjen liitteessä XIII olevan 21 ja 22 artiklan rikkomiseen siltä osin kuin komissio on tulkinnut virheellisesti palvelukseen tulon käsitettä.
               
            
                  2.
               
               
                  Toinen kanneperuste, joka perustuu yleisten täytäntöönpanosääntöjen 10 ja 12 artiklan rikkomiseen sillä perusteella, että kyseiset säännöt on annettu virastojen välisen liikkuvuuden edistämiseksi ja niillä vahvistetaan tässä yhteydessä mahdollisuus luoda eurooppalaista uraa virastoissa.
               
            
                  3.
               
               
                  Kolmas kanneperuste, joka perustuu oikeusvarmuuden ja taannehtivuuskiellon periaatteiden loukkaamiseen. Kantaja väittää tältä osin, että hänen päätöksensä jatkaa tehtäviään EASA:ssa vuonna 2017 perustui siihen, että EASA:n henkilöstöosasto vahvisti sen, että tämän jatkamisen johdosta hänelle turvattaisiin myös se, että hänelle EFSA:ssa kertyneitä eläkeoikeuksia koskevia edellytyksiä sovellettaisiin edelleen.
               
            
                  4.
               
               
                  Neljäs kanneperuste, joka perustuu väliaikaisten toimihenkilöiden uran ja työskentelyn jatkuvuuden periaatteen loukkaamiseen. Kantaja väittää, että komissio ei voi jättää soveltamatta yleisten täytäntöönpanosääntöjen 10 ja 12 artiklaa siltä osin kuin juuri se on ottanut käyttöön väliaikaisen toimihenkilön palkkaamista virastoissa koskevaa yhteistä ja jatkuvaa arviointia koskevan periaatteen.
               
            
                  5.
               
               
                  Viides kanneperuste, joka perustuu yhdenvertaisen kohtelun periaatteen loukkaamiseen. Kantaja väittää tältä osin, ettei minkään seikan perusteella voida perustella virkamiehen ja toimihenkilön erilaista kohtelua siltä osin kuin on kyse unionissa kertyneistä eläkeoikeuksista.